Гэта можна назваць нейкай беларускай паранояй. Калі пасля выбараў мы толькі прыехалі ў Вільню і пасяліліся ў “Доме правоў чалавека”, адразу ж пачалі заўважаць падазроных людзей, якія маглі за намі сачыць. Плюс тое, што здараецца са знаёмымі — супрацоўнікамі сайту “Хартыя-97”. Гэта рускамоўныя эсэмэскі з пагрозамі на літоўскія нумары. Напрыклад, Наталля Радзіна (рэдактар “Хартыі-97”. — Naviny.by.) заходзіць кудысьці і выходзіць. Тут жа прыходзіць падазроная эсэмэска. Гэта можа сведчыць пра тое, што нехта праводзіць візуальнае назіранне.